**ΠΡΟΓΡΑΜΜΑΤΙΣΜΟΣ**

1. Προχωρά η **αναβάθμιση της Συλλογής της Πινακοθήκης με τη δημιουργία νέων και σύγχρονων χώρων και υποδομής για την αποθήκευση και συντήρηση** των έργων, όπως και της τεκμηρίωσης και φωτογράφισή τους. Συνεργασία με την Ανωτάτη Σχολή Καλών Τεχνών σε πολλά επίπεδα προκειμένου όλη αυτή η διεργασία να είναι και σπουδαίο εκπαιδευτικό γεγονός για τους φοιτητές, που πρέπει να γνωρίσουν τα έργα στην υλικότητα και ιστορικότητά τους κι όχι μόνον από φωτογραφίες.

Θα ανακοινωθεί επίσης η ημερομηνία της **νέας παρουσίασης της Μόνιμης Συλλογής**, ένα μέρος της οποίας θα παραμείνει άμεσα προσβάσιμο στην Πινακοθήκη (κτίρια Μεταξουργείου), όπως και σιγά σιγά θα παρουσιάζονται μικρές μονογραφίες γύρω από έργα ιστορικών καλλιτεχνών των οποίων έργα δωρίζονται στην συλλογή, προκειμένου να συμπληρώσουν κενά και να εμπλουτίσουν το εύρος και την σημασία της (Καλλιγάς, Βεντούρας, Συννέφας, Μαλέας, κλπ)

**Επιλεγμένα αριστουργήματα της Μόνιμης Συλλογής θα παρουσιάζονται από τις 25 Οκτωβρίου 2016** (κτίριο Μεταξουργείου, Λεωνίδου & Μυλλέρου)

1. **Εκθεση** **“Θεόφραστος Τριανταφυλλίδης - Ένα άλλο *Τριάντα* στη ζωγραφική”** κτίριο Μεταξουργείου, Γερμανικού & Μυλλέρου

Επιμέλεια έκθεσης: Ντένης Ζαχαρόπουλος

Επιστημονικός συνεργάτης: Αντώνης Κωτίδης

14 Οκτωβρίου – 18 Δεκεμβρίου 2016

14 Οκτωβρίου 2016, 20:00: **Εγκαίνια** έκθεσης

9 Δεκεμβρίου 2016, 19:00: **Ομιλία Αντώνη Κωτίδη** για τον Θεόφραστο Τριανταφυλλίδη

Κατά τη διάρκεια της έκθεσης θα πραγματοποιηθούν ξεναγήσεις για το κοινό, εκπαιδευτικά προγράμματα και ομιλίες.

1. **Πρόγραμμα “City Circles”, Πλατεία Αυδή, Design Academie Eindhoven** (Ολλανδία) | 3 – 19 Οκτωβρίου 2016

Θέμα του ερευνητικού προγράμματος η περιοχή της Πλατείας Αυδή, με χαρτογράφηση της περιοχής και εκπόνηση μελετών και προτάσεων σχετικά με το βιομηχανικό και αστικό σχεδιασμό της πόλης και τη σχέση με τη ζωή των κατοίκων. Συμμετέχουν 15 προπτυχιακοί φοιτητές από το εξωτερικό, με την παρουσία 2-4 σημαντικών καλλιτεχνών και σχεδιαστών από την Ολλανδία (2 – 19 Οκτωβρίου, 9 – 27 Ιανουαρίου 2017 και άλλες δύο φορές στο εαρινό εξάμηνο). Συμμετέχουν 17 προπτυχιακοί έλληνες φοιτητές από τη Σχολή Αρχιτεκτονικής & Βιομηχανικού Σχεδιασμού του Πανεπιστημίου Πάτρας (Καθηγήτρια Δήμητρα Κατσώτα).

Έκθεση των προτάσεων και των πρωτοτύπων που θα δημιουργηθούν στη διάρκεια των συναντήσεων, τον Ιανουάριο του 2017.

1. **Μεταπτυχιακό Πρόγραμμα της Σχολής Αρχιτεκτονικής & Βιομηχανικού Σχεδιασμού του Πανεπιστημίου Πάτρας**, υπό τους Καθηγητές αρχιτέκτονες-πολεοδόμους Γ. Πανέτσο και Γ. Αίσωπο, σε συνεργασία με τη Δημοτική Πινακοθήκη. 12 φοιτητές θα εγκατασταθούν στη βιβλιοθήκη της Πινακοθήκης (κτίριο Μεταξουργείου) για να εργαστούν όλο το χρόνο, στο θέμα του μεταπτυχιακού «Μεσογειακές προοπτικές της πόλης – Αθήνα».
2. **Έκθεση φωτογραφίας “Ανιχνεύσεις, φωτογραφικά αρχεία: Αρχεία Ζωής (Retracings, photographic archives: Archives of Life”)**, σε συνεργασία με την Ουγγρική Ακαδημία Τεχνών και την Πρεσβεία της Ουγγαρίας στην Αθήνα, Πινακοθήκη, κτίριο Πειραιώς

Επιμέλεια έκθεσης**:** Αγγελική Γραμματικοπούλου-Barbaut, Gabriella Uhl

19 Οκτωβρίου 2016– 8 Ιανουαρίου 2017

19 Οκτωβρίου 2016, 20:00: εγκαίνια

14 Δεκεμβρίου 2016: **Ημερίδα για τα «Φωτογραφικά Αρχεία**: Ανάμεσα στην Τεκμηρίωση και τη Μυθοπλασία, την Ιστορία και την Τέχνη, την ανωνυμία και την υπογραφή»

1. **Έκθεση** **“91 βιβλία με έργα τέχνης του Αλέκου Φασιανού” από τις συλλογές της Πινακοθήκης Σύγχρονης Τέχνης Αιτωλοακαρνανίας Χ. & Σ. Μοσχανδρέου Ι. Π. Μεσολογγίου**, Πινακοθήκη, κτίριο Μεταξουργείου | 8 Νοεμβρίου 2016 – 8 Ιανουαρίου 2017

Επιμέλεια έκθεσης: Λουίζα Καραπιδάκη

8 Νοεμβρίου 2016, 20:00: εγκαίνια

Δεκέμβριος 2016: συζήτηση με θέμα «Ο Φασιανός και οι συγγραφείς»

20 - 21 Δεκεμβρίου 2016: **Μπαζάρ** με βιβλία, έργα, πολλαπλά του Αλέκου Φασιανού επ’ ευκαιρία της έκθεσης, με παράλληλες εκπαιδευτικές εκδηλώσεις για τα παιδιά

1. **Έκθεση Επιμελητηρίου Εικαστικών Τεχνών Ελλάδος «1950 – 1974, Εικαστικές Τέχνες και Αντίσταση»**, Πινακοθήκη, κτίρια Μεταξουργείου

Επιμέλεια έκθεσης: Ομάδα εργασίας του Επιμελητηρίου Εικαστικών Τεχνών Ελλάδος σε συνεργασία με το επιστημονικό προσωπικό και την καλλιτεχνική διεύθυνση της Πινακοθήκης του Δήμου Αθηναίων.

24 Ιανουαρίου – 12 Μαρτίου 2017

24 Ιανουαρίου 2017, 19:30: εγκαίνια

1. **Εργαστήριο με 50 συμμετέχοντες μέλη του ICOM με θέμα «Τα μουσεία πόλεως και η μετανάστευση»**, σε συνεργασία με την επιτροπή CAMOC του ICOM, Πινακοθήκη, κτίριο Μεταξουργείου, Λεωνίδου & Μυλλέρου (είναι το τρίτο εργαστήριο του CAMOC μετά αυτών στο Βερολίνο και τη Γλασκώβη)

6 – 8 Φεβρουαρίου 2017

1. **Έκθεση** “**Maria Lassnig: Το μέλλον επινοείται με θραύσματα του παρελθόντος (the future is invented with fragments of the past)”**

Επιμέλεια έκθεσης: Hans Ulrich Obrist

με τη συνεργασία του Peter Pakesh, διευθυντού του Ινστιτούτου Maria Lassnig της Βιέννης και την υποστήριξη της Αυστριακής Δημοκρατίας.

Πινακοθήκη, κτίριο Μεταξουργείου, Γερμανικού & Μυλλέρου

31 Μαρτίου – 16 Ιουλίου 2017

31 Μαρτίου, 19:30: Εγκαίνια